NaiveNeuron/SloPal huggingface dataset:
Baránik, Alojz, poslanec NR SR (2019-02-06):
Ďakujem. No, Martin, ak dovolíš, trochu by som sa venoval tvojej obhajobe tohto zákona alebo jeho ducha. Tento zákon, treba povedať, tu máme len preto, že tu nemáme to, čo v každej slušnej krajine je, to znamená orgány činné v trestnom konaní, súdy, prokuratúru. Tento zákon bol vymyslený ľuďmi podobnými ako si ty, ktorí túto skutočnosť ignorujú, preto vymýšľajú rôzne náplaste, všelijaké hlúpe zákony na to, aby sa nahradilo to, čo v každej slušnej krajine je. Tento zákon má veľmi závažné procesné a trestnoprávne dopady, ako je zjavné, ale pritom nemá potrebnú hĺbku, takú, akú má Trestný poriadok a Trestný zákon, ktorý rieši častokrát oveľa menšie problémy, ako je strata mandátu alebo udelenie veľmi vysokej pokuty. Čiže existencia tohto zákona je potvrdenie toho, že nie sme právny štát a že si nachádzame barličky na to, aby sme vytvorili zdanie právneho štátu. Toto je výsmech. Aj, samozrejme, aj výsmech toho, že ten zákon má v sebe všelijaké výnimky a všelijaké pravidlá, a tiež to, že sa odvoláva na akúsi možnosť nápravy zo strany Ústavného súdu, o ktorom sa teraz dozvedáme, že ho vlastne nemáme a že Ústavný súd vlastne nepracuje pre nás, pre ľud Slovenska, ale že pracuje pre len jednu časť moci štátnej, a tou je súdna moc.
E. Kolesár, poslanec: (2005-01-20):
Vážený pán minister, ďakujem pekne za odpoveď. Ja sa vás chcem ešte raz teda jednoduchšie spýtať na to, čo som sa pýtal, tak aby aj občan, ktorý môže sledovať túto hodinu otázok, rozumel tomu, o čom sa my rozprávame, pretože tie čísla alebo to, čo ste tu všetko povedali, to iste môže byť sčasti pravda. Ale ja sa vás chcem veľmi jasne a jednoznačne opýtať, ako hodnotíte fakt, že v kontexte toho, že tvrdíte občanom, že sa zlepšuje a v tomto roku sa opäť bude zlepšovať ich sociálna situácia, ako v tomto kontexte hodnotíte, že 69 okresov nedosahuje úroveň priemernej mzdy. Teda, že v týchto okresoch je veľmi pravdepodobné a hraničiace s istotou, že sociálna situácia občanov sa ani v tomto roku a, predpokladám, že ani v roku budúcom nezlepší. Takže, keby ste boli taký láskavý a odpovedali mi v tomto kontexte. Ďakujem.
Gröhling, Branislav, poslanec NR SR (2017-03-30):
Ďakujem veľmi pekne. Ja iba veľmi krátko. Poviem vám to takto, pán Mizík. Ja urobím absolútne všetko pre to, aby ľudia ako vy mali čo najmenší vplyv na slovenské školstvo. To, že sedíte tu v parlamente, je omyl. (Potlesk.) To, že sedíte vo výbore pre vzdelávanie, je ten najväčší omyl. Tam je pán predseda výboru, ja neviem, či je to možné, ja sa pôjdem teraz ho spýtať, ak je len minimálna možnosť, aby som podal nejaký návrh na vylúčenie vás z výboru pre vzdelávanie, tak to urobím a budem prvý, ktorý to podpíšem. Ďakujem. (Potlesk.)
Mičovský, Ján, poslanec NR SR (2021-11-03):
Ďakujem za slovo, vážený pán podpredseda Národnej rady. Hovorí sa mi to ťažko (zaznenie gongu), ale vyjadrujem isté poľutovanie a zároveň aj poďakovanie aj vám, aj vedeniu parlamentu, že sa snažíte, aby sme my ako poslanci Národnej rady boli vzorom pre túto krajinu, ktorú máme teraz v zodpovednosti zastupovať v tomto, v tejto sieni zákonnosti, a stále mi veľmi vadí, že kolegovia, niektorí, nedokážu to najzákladnejšie, čo tu chceme urobiť pre zdravie tejto krajiny, mať tie obyčajné rúška na sebe. Vy ich upozorňujete, oni to ignorujú. Ako my chcem v tejto krajine poriadok, keď nedokážeme tu medzi sebou byť ľuďmi? Ja viem, že asi vyčerpávate svoje možnosti, a navrhujem, ak dokážeme robiť v urýchlenom legislatívnom procese nejaké kroky, no urobme nejaký urýchlený, ktorý umožní aj dosiahnuť nariadenie predsedu Národnej rady, keď raz povie, že vás vykazujem, tak by som bol veľmi rád, keby ľudia, ktorí sú neschopní poslúchnuť takéto jednoduché veci... (Prerušenie vystúpenia časomerom. Potlesk.)
Matovič, Igor, poslanec NR SR (2013-09-17):
Pán predseda, poprosím ešte aj teda pred Richardom Sulíkom, aby teda nestratil poradie. (Ruch v sále.) Ešte kým tu poslanci teda zo SMER-u sú, lebo predpokladám, že za chvíľku sa zbalia, ja by som iba jednu tú rečnícku otázku chcel dať, že čoho sa tak strašne bojíte, že prečo sa bojíte, aby sme o vašich činoch hovorili cez deň. Ja si myslím, že noc a skrývanie sa pod rúško tmy vyhovuje iba zlodejom. A zrejme tým, čo sme predložili, a to, z čoho sme vás obvinili, zrejme tým sa vás to dotklo a trafili sme klinček po hlavičke. Ešte nikdy za 20 rokov slovenského parlamentarizmu sa s takouto aroganciou niekto nesprával k opozícii. Ešte nikto sa takto... (Ruch v sále. Poslanci SMER-u odnášajú maketu zobrazujúcu premiéra.) Láskavo, pán Varga, to tam dajte, je to môj majetok! (Povedané krikom. Smiech v sále a potlesk. Rečník odišiel od rečníckeho pultu. Pokrik v sále: „Fuj! Hanba!“ )
Grendel, Gábor, podpredseda NR SR (2023-03-17):
V záverečnom slove pán spravodajca.
Sulík, Richard, predseda NR SR (2011-06-30):
Ďakujem. Ďalší rečník v poradí je poslanec Marián Saloň. Poprosím kolegov, tento diskusný krúžok, dosť to ruší. Mohli by ste prosím vás diskutovať vonku? Pán Gál, prosím vás pekne. Ďakujem vám. Nech sa páči.
Jurinová, Erika, podpredsedníčka NR SR (2012-06-26):
Ďakujem pekne pánovi poslancovi. Ďalší nasleduje, aha, s faktickými poznámkami sa prihlásili dvaja poslanci: pán Sulík, pán Viskupič. Uzatváram možnosť prihlásiť sa. Nech sa páči, pán Sulík.
Kondrót, Maroš, poslanec NR SR (2018-06-21):
Ďakujem pekne, pán podpredseda. Dovoľte mi predložiť spoločnú správu, ktorú máme pod číslom parlamentnej tlače 975a. Výbor Národnej rady Slovenskej republiky pre hospodárske záležitosti ako gestorský výbor k návrhu poslancov Národnej rady Slovenskej republiky Petra Antala a Edity Pfundtner na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. 
o vlastníctve bytov a nebytových priestorov a o zmene a doplnení niektorých zákonov v znení neskorších predpisov (tlač 975), podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. I. Národná rada Slovenskej republiky uznesením č. 1213 
z 29. mája 2018 pridelila predmetný návrh zákona na prerokovanie týmto výborom: ústavnoprávnemu výboru a Výboru Národnej rady Slovenskej republiky pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. II. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. III. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 375a z 21. júna 2018 a Výbor Národnej rady Slovenskej republiky pre hospodárske záležitosti uznesením č. 264 z 21. júna 2018. IV. Z uznesení výborov Národnej rady Slovenskej republiky uvedených pod bodom III. tejto správy vyplýva 
29 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 29 spoločne s odporúčaním ich schváliť. V. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky návrh poslancov Národnej rady Slovenskej republiky Petra Antala a Edity Pfundtner na vydanie zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov a o zmene a doplnení niektorých zákonov v znení neskorších predpisov schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 265 z 
21. júna 2018. Týmto uznesením výbor zároveň poveril spoločného spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rade Slovenskej republiky. Ďakujem. Pán predsedajúci, skončil som. Otvorte, prosím, rozpravu.
Hrnčiar, Andrej, podpredseda NR SR (2018-01-30):
Končím dnešný rokovací deň, prajem vám pekný zvyšok večera. Budeme pokračovať zajtra o deviatej hodine ráno. (Prerušenie rokovania o 19.02 hodine.)
Janiš, Stanislav, poslanec NR SR (2011-12-02):
Ďakujem. Pán predseda, v rozprave vystúpil jeden pán poslanec. Nezaznel žiaden pozmeňujúci, procedurálny návrh, preto dajte hlasovať o tom, že prerokujeme predložený návrh zákona v druhom čítaní.
Laurenčík, Milan, podpredseda NR SR (2020-06-04):
Ďakujem veľmi pekne, zaujmite miesto pre navrhovateľa. Teraz dávam slovo spravodajcovi, ktorého určil navrhnutý gestorský ústavnoprávny výbor, poslancovi Milošovi Svrčekovi. Nech sa páči, máte slovo.
Gašpar, Tibor, podpredseda NR SR (2024-10-23):
Ďakujem spoločnému spravodajcovi. Otváram rozpravu a konštatujem, že som dostal jednu písomnú prihlášku a to pán poslanec Hlina, takže mu udeľujem slovo. Nech sa páči.
Vážny, Ľubomír, poslanec NR SR (2021-10-05):
Dobrý. Ďakujem. Vážený podpredseda Národnej rady, vážené pani poslankyne, páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 670. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V súčasnosti, ako už bolo povedané, majú nárok na vdovský a vdovecký dôchodok ženy a muži s jedným dieťaťom alebo bez dieťaťa v období jedného roku od smrti manžela, manželky a následne po dosiahnutí dôchodkového veku. Iné nároky sú u žien a mužov s dvomi a viacerými deťmi. Podľa predloženého návrhu neexistuje relevantný dôvod, prečo by matka alebo otec s dvomi a viacerými deťmi mal nárok aj po roku na vdovský alebo vdovecký dôchodok a matka a otec s jedným dieťaťom alebo bez dieťaťa mali nárok len rok a opätovný nárok až po dosiahnutí dôchodkového veku. Cieľom návrhu zákona je, aby aj ženy a muži, ktorí vychovali len jedno dieťa, mali od 55. roku svojho roku opätovný nárok na vdovský a vdovecký dôchodok, a ženy a muži, ktorí nevychovali žiadne deti, teda sú bezdetné, by mali takýto opätovný nárok na vdovský a vdovecký dôchodok od 57. roku svojho veku. Chcem ešte podotknúť, zo vstupu pána predkladateľa, že nejde teraz do meritu zákona predkladaného, ale považujem za nekorektný vstup pána predkladateľa skutočnosť, ktorú tu uviedol, že predkladá predložený návrh zákona v mene Progresívneho Slovenska. Podľa zákona návrhy zákonov predkladajú výbory, poslanci a vláda a nikde tam nie je uvedené, že návrhy, návrhy zákonov predkladá mimoparlamentná strana, hoci tú ambíciu má, ja mu ju neberem, ale je to nekorektné a v rozpore s rokovacím poriadkom a nechcem sa tomu viac venovať, aby sme tomu nepripisovali nejakú väčšiu dôležitosť. Toľko k môjmu vstupu a k mojim úvahám. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 700 zo 6. septembra 2021 navrhujem, aby návrh zákona prerokovali výbory Národnej rady, výbory Národnej rady Slovenskej republiky, a to Ústavnoprávny výbor Národnej rady a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný zákon návrha... návr... predmetný návrh zákona výbory prerokovali do 30 dní a v gestorskom výbore do 32 dní. Pán predsedajúci, otvorte všeobecnú rozpravu. Ďakujem.
Šimečka, Michal, podpredseda NR SR (2024-01-18):
Pán poslanec Sabo s doplňujúcou otázkou.
Blanár, Juraj, podpredseda NR SR (2022-04-28):
Poprosím, pánovi Kazdovi dajte plný čas. Nech sa páči.
Glváč, Martin, podpredseda NR SR (2018-11-27):
S reakciou pán poslanec Bernaťák.
Danko, Andrej, predseda NR SR (2018-10-22):
Pani poslankyňa Petrík.
Madej, Róbert, poslanec NR SR (2018-10-24):
Ďakujem veľmi pekne. Vážené dámy a páni, presne na to je určené tretie čítanie. Ja by som si chcel dovoliť informovať vás, že s ohľadom na hlasovanie, za ktoré iste treba aj poďakovať, ale pri jednom bode spoločnej správy, je to bod 2, nebol schválený. Bod, ktorý vyňal pán poslanec Baránik. Bod 2 a bod 3 súvisia. Ten vecný je bod 3, posúva účinnosť novely ústavy na 15. novembra v čl. II, ale bod 2 nadväzuje na to v čl. I bode 8 v paragrafe, pardon, v čl. I bode 8 čl. 154g, kde taktiež nadväzuje táto právna úprava, a toto schválené nebolo. Takže dovolím si upozorniť na túto vec legislatívnotechnického charakteru, o ktorej by sme prípadne mali hlasovať, ale, ale na to by malo byť – a dávam procedurálny návrh – na krátko prerušené, prerušené tretie čítanie, aby mohol byť pripravený pozmeňovací návrh, aby v prípade, ak schváli Národná rada novelu ústavy... (Reakcia z pléna.) To, pani poslankyňa, to je účinnosť, to sa poslanci rozhodli, nikto iný. Rozdelil sa bod 2 a 3, ktoré s účinnosťou spolu súvisia, pánom poslancom Baránikom... (Prerušenie vystúpenia predsedajúcim.)
Hrnčiar, Andrej, podpredseda NR SR (2018-10-17):
Takže vyhlasujem všeobecnú rozpravu za skončenú, keďže nikto nechce zaujať stanovisko. Prerušujem rokovanie o tomto bode programu. Ďalším bodom programu je prvé čítanie o návrhu poslancov , návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce sociálnych vecí a rodiny v znení neskorších predpisov a ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov . Návrh zákona má tlač 1160. Návrh na jeho pridelenie na prerokovanie výborom je v rozhodnutí č. 1213. Dávam slovo poslancovi Erikovi Tomášovi, aby za skupinu poslancov návrh zákona uviedol.
Kuffa, Štefan, poslanec NR SR (2013-06-05):
Za to obdobie tuná na tom našom Slovensku ja som v vnímal dve také veľké krádeže, ktoré sa tu udiali. Jedna krádež sa udiala, keď konkrétnym ľuďom sa kradlo a povedalo sa, že je to naše. Bol to rok 1948. Rok 1990, alebo teda 90. roky boli teda také, kde sa povedalo a vyhlásilo, to naše bude nie spoločné, ale bude moje. Rozkradol sa tento majetok. Dvakrát sa tuná takto kradlo. A najsmutnejšie na tom je to, že sa ešte aj vytunelovali tieto podniky a stratili ľudia prácu, to bolo to najhoršie, čo môže byť. Keď už po privatizácii, divokej privatizácii, keď sa takmer všetko rozkradlo, tak ja už som si tak položil otázku, čo by sa ešte dalo ukradnúť? No a nakoniec som to tak humorne povedal, tak už sa bude kradnúť aj vzduch a slnko. A stalo sa. Emisie, hej. Začal sa kradnúť vzduch, nikomu nič sa nestalo, nikomu nič. Slnečná energia, kolektory, my všetci zase platíme, občania, za energiu, ktorá je najdrahšia vôbec v Európe alebo v Európskej únii. Chudoba a korupcia, ako kolegynka tu spomenula, tak ja som si dal takú poznámku, sú to dve sestry, naozaj veľmi úzko súvisia. Ak odstránime chudobu, tak aj tá korupcia bude potláčaná. Myslím si, že najväčším problémom, ktorý je, nie je to to zložité, komplikované, to zložité, komplikovaný je ten mechanizmus, štát tu možno práveže vytvára také temné, mútne prostredie, mútne prostredie vody, že v ktorom sa ešte lepšie kradne. Má to byť čisté a priehľadné, ale predovšetkým aby sme všetci žili morálne a zodpovedne. Ak budeš morálne žiť, tak naozaj nebudeš kradnúť. A k tomu treba ľudí aj vychovávať, chce to nastaviť aj systém aj v školách, ale aj v rodinách. Ďakujem.
Grendel, Gábor, poslanec NR SR (2017-06-21):
Ďakujem za slovo. Ja mám jednu drobnú poznámku k tým číslam a štatistikám, lebo čísla sú občas zradné. Myslím si, že jedna veľryba je viac ako 300 paedocyprisov, čo je najmenšia dospelá ryba na svete. Má osem milimetrov a žije v močiaroch pri indonézskych ostrovoch. Ak by som teda niečo vyčítal, tak to nie je počet tých vylovených paedocyprisov, ale počet ulovených veľrýb, delfínov a žralokov, a teda ten ochranársky princíp, podľa ktorého žraloky, delfíny a veľryby patria do voľnej prírody a nie do klietky.
L. Nagy, poslanec: (2006-02-03):
Iba zopakujem, aký bol náš zámer pri predkladaní tohoto zákona. Prvým naším zámerom bolo a je dosiahnuť, aby medzi osoby oprávnené podať návrh na začatie konania pred Ústavným súdom Slovenskej republiky patril aj verejný ochranca práv. My nechceme, aby toto jeho predkladacie právo bolo univerzálne, ale chceme, aby takéto právo mal iba vo veciach súladu právnych predpisov podľa čl. 125 ústavy, ak ich ďalšie uplatnenie môže ohroziť základné práva alebo slobody alebo ľudské práva a základné slobody vyplývajúce z medzinárodnej zmluvy, ktorú Slovenská republika ratifikovala. Druhým naším zámerom bolo rozšíriť pôsobnosť verejného ochrancu práv zo základných práv na celú maladministráciu verejnej správy. Predpokladá sa aktivita ombudsmana nielen v prípadoch, keď orgány verejnej správy konajú v rozpore s právnym poriadkom, ale aj v prípadoch, keď ich konanie je v rozpore s princípmi demokratického štátu. Ak by boli nejaké dotazy alebo rozporovanie, tak vystúpim potom podrobnejšie v rozprave. Ďakujem pekne dopredu za vašu podporu.
V. Veteška, podpredseda NR SR: (2006-01-31):
(Hlasovanie.) Prítomných 138, za 50, proti 6, zdržalo sa 77, nehlasovalo 5. Národná rada sa neuzniesla, aby sme tento návrh zákona prerokovali v druhom čítaní. Panie poslankyne, páni poslanci, vyhlasujeme 5-minútovú prestávku, pretože vždy po hlasovaní je tu veľký hluk a šum. A tí, čo chcú opustiť sálu, nech ju opustia. A potom budeme pokračovať ďalej, pretože budeme pokračovať v rozprave. A pripravia sa poslankyne Tóthová, Angyalová, poslanec Fajnor a poslankyňa Černá. Päťminútová prestávka je. (Prestávka.) (Po prestávke.)
Laurenčík, Milan, podpredseda NR SR (2021-09-17):
Toto bol posledný príspevok vo všeobecnej rozprave. Vyhlasujem preto všeobecnú rozpravu za skončenú a chcem sa spýtať, či chce zaujať stanovisko pán navrhovateľ. Nechce zaujať stanovisko? Chce sa vyjadriť pani spravodajkyňa k rozprave? Nechce. Ešte vás poprosím, aby ste uviedli termín hlasovania o tomto bode programu.
Hrnčiar, Andrej, podpredseda NR SR (2016-09-08):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Spoločná spravodajkyňa? Nie. Prerušujem rokovanie o tomto bode programu. Pristúpime k prvému čítaniu o návrhu poslancov Národnej rady Slovenskej republiky Andreja Danka, Martina Glváča, Tibora Bernaťáka, Gábora Gála a Andreja Hrnčiara na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh zákona je uvedený ako tlač 200. Návrh na jeho pridelenie na prerokovanie výborom je v rozhodnutí č. 204. (Reakcie z pléna.) Pardon, pardon. (Reakcie z pléna.) Poprosím o chvíľu strpenia. Takže, pardon, ďalším bodom programu je druhé čítanie o návrhu poslancov Petra Osuského, Ondreja Dostála, Lucie Ďuriš Nicholsonovej, Martina Poliačika a Martina Klusa na vydanie zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov. Návrh zákona má parlamentnú tlač 143. Spoločná správa výborov má tlač 143a. Dávam slovo poslancovi Petrovi Osuskému, aby návrh zákona odôvodnil. (Rokovanie o návrhu poslancov Národnej rady Slovenskej republiky Petra Osuského, Ondreja Dostála, Lucie Ďuriš Nicholsonovej, Martina Poliačika a Martina Klusa na vydanie zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov , tlač 143.)
G. Gál, poslanec: (2004-05-26):
Na tajné hlasovanie o návrhu na opakovanú voľbu kandidátov na vymenovanie za sudcov Ústavného súdu Slovenskej republiky bolo vydaných a poslanci si osobne prevzali 130 hlasovacích lístkov, teda na voľbe bolo prítomných 130 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na opakovanú voľbu kandidátov na vymenovanie za sudcov Ústavného súdu Slovenskej republiky nula poslancov neodovzdalo hlasovacie lístky, zo 130 odovzdaných hlasovacích lístkov bolo 13 neplatných a 117 platných. Podľa platných hlasovacích lístkov overovatelia zistili, že: Za Gabrielu Dobrovičovú hlasovalo za 17 poslancov, proti 50 poslancov, zdržalo sa hlasovania 50 poslancov. Za Milana Ďuricu hlasoval za 1 poslanec, proti 58 poslancov, zdržalo sa hlasovania 58 poslancov. Za Jána Gerega hlasoval za 1 poslanec, proti 59, zdržalo sa hlasovania 57. Za Jozefa Kraveca hlasovali za 4, proti 58, zdržalo sa hlasovania 55 poslancov. Za Petra Kresáka hlasovalo za 44, proti 37, zdržalo sa hlasovania 36. Za Darinu Ličkovú hlasovalo za 92, proti 14, zdržalo sa hlasovania 11. Za Ivettu Marušákovú hlasovalo za 81, proti 18, zdržalo sa hlasovania 18. Za Ladislava Orosza hlasovalo za 10, proti 57, zdržalo sa hlasovania 50. Za Juraja Semana hlasovalo za 5, proti 57, zdržalo sa hlasovania 55. Za Mariána Schmidta hlasovali za 2, proti 61, zdržalo sa hlasovania 54 poslancov. Za Soňu Smolovú hlasovalo za 15, proti 53, zdržalo sa hlasovania 49 poslancov. Za Tibor Šafárika hlasovalo za 35, proti 43, zdržalo sa hlasovania 39. Za Jozef Štefanka hlasovalo za 6, proti 55, zdržalo sa hlasovania 56. Za Martina Vladika hlasovalo za 2, proti 61, zdržalo sa hlasovania 54 poslancov. Na voľbu kandidátov navrhovaných za sudcov Ústavného súdu Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní o návrhu na opakovanú voľbu kandidátov na vymenovanie za sudcu Ústavného súdu boli zvolení kandidáti Darina Ličková, Ivetta Marušáková. Overovatelia poverujú mňa ako člena, aby som oznámil výsledok hlasovania Národnej rade Slovenskej republiky. Pán predsedajúci, skončil som, ďakujem.
Pčolinský, Peter, podpredseda NR SR (2023-02-17):
Ďakujem pekne. Uzatváram možnosť faktických. Pán poslanec Benčík.
Danko, Andrej, podpredseda NR SR (2024-04-23):
Ďakujem pani poslankyni. Na vystúpenie pani poslankyne dve faktické. Poslanec Michelko.
Šefčík, Marek, poslanec NR SR (2022-10-27):
Ďakujem pekne za slovo, pán predsedajúci. No, Marián, ja len chcem zareagovať na to, že tvoja kritika, ktorá odznela na začiatku tvojej rozpravy, je troška neúprimná, pretože ja sedím na školskom výbore a pracujeme tam a stretávali sme sa aj ohľadom tohto zákona. Bolo treba pripraviť aplikáciu na ministerstve školstva, resp. pardon, pripraviť to na ministerstve školstva a aplikáciu mali na starosti ľudia z ministerstva financií. Povedali nám na výbore, že na to potrebujú pol roka, ale váš minister školstva to blokoval, blokoval, blokoval, posúval, až sa to nestíhalo. Čiže jasné, to krúžkovné sa pretransformovalo a pretransformuváva, ale tak ako povedal môj predrečník, tie rodiny o tie peniaze neprídu. Vyčítal si, ako sa prijímajú zákony, v akom strese a akom chvate a že potom sa musia opravovať. No tak chcem ti pripomenúť, že napríklad v kilečku, pamätáš si, strana odborníkov akú spravila chybu? Že sme prišli ako štát o milióny eur a muselo sa to opravovať. Takže na jednu stranu kritizuješ, na druhú stranu mlčíš. Treba to zobrať takto. A ľudia, ktorí mali pripravovať tú aplikáciu, to sú ľudia, ktorí, keď si pamätáš tú medializovanú kauzu, kde pripravili niečo, čo, za čo Pellegrini platil 15 miliónov eur, tak oni to pripravili za 28-tisíc eur. Tak tí istí ľudia, tí šikovní ľudia z ministerstva financií to mali pripraviť. Len čakalo sa na to ministerstvo školstva a to nie a nie a nie sa rozhýbať. Ďakujem.
Glváč, Martin, podpredseda NR SR (2016-12-08):
Ďakujem. Pýtam sa, či sa chce niekto prihlásiť do rozpravy ústne. Nie je tomu tak. Uko... Procedurálny? (Reakcia z pléna.) Tak ukončujem možnosť prihlásenia sa do rozpravy. Jeden pán poslanec, pán poslanec Ivan.
Huba, Mikuláš, poslanec NR SR (2015-05-07):
Ďakujem pekne. Už sa budem opakovať, ale vyprovokoval ma kolega Šebej. Znova zopakujem, že som presvedčený, že predsedníctvo v Rade Európskej únie sa týka aj parlamentu, nielen vlády. Niekoľkokrát som tu navrhoval, aby sme túto tému prípravy Slovenskej republiky na predsedníctvo zaradili ako samostatný bod programu schôdze. Nikdy tieto moje návrhy neboli prijaté. Buď a priori a bez slovka zdôvodnenia, alebo argumentmi typu „všetko je v poriadku“, „netreba sa vzrušovať“, „je to v dobrých rukách a na najlepšej ceste“ a podobne. Iný druh argumentov alebo protiargumentov sa opieral o to, že predsa všetko sa dá zistiť na internete na príslušných webovských stránkach alebo že je o tom priebežne a podrobne informovaný náš výbor pre európske záležitosti. Ale ja si pamätám, ešte keď som bol predsedom jedného z výborov a chodil som na európske stretnutia predsedov, že sa ma pýtali kolegovia opakovane, ako sa náš výbor pripravuje na predsedníctvo. Ja som len s rozpakmi krčil plecami, lebo v podstate nijako. A týka sa to, predpokladám, aj ostatných takto vecne zameraných výborov Národnej rady. Preto opakovane vznášam názor a návrh, aby sme sa dožadovali takéhoto bodu programu, pretože naozaj je to téma, ktorá sa netýka len vlády, je to slovenské predsedníctvo, a nie vládne predsedníctvo. A aj keď si nechcem priberať žiadnu robotu navyše a nechcem ani vám nejakú novú robotu priberať, myslím si, že je to naozaj téma, ktorá by mala zaujímať nás všetkých. Ďakujem.
Vašečka, Richard, poslanec NR SR (2021-09-22):
Ďakujem veľmi pekne za slovo. Štefan, prepáč, my sme sa nerozumeli, ja som nepovedal, že netreba hlasovať, treba hlasovať a ako poslanci o tom rozhodujeme, máš svätú pravdu. Úplne s tebou súhlasím. Ja som, práve naopak, skôr hovoril to, že aj v prípade, že my tu niečo dobré neodhlasujeme, nehovorím o tebe alebo o mne, takže pravda je daná prirodzenosťou, nie hlasovaním. A v tom sa asi zhodneme. Čiže ja s tebou súhlasím, len sme si asi neporozumeli. Prepáč, ak som to nevyjasnil dosť jasne. K pánu kolegovi Dostálovi, to je práve to... (Ruch v sále. Zaznievanie gongu. Prerušenie vystúpenia predsedajúcim.)
Laššáková, Jana, podpredsedníčka NR SR (2014-11-10):
Pán poslanec Martvoň.
Košútová, Magda, poslankyňa NR SR (2014-04-01):
Ďakujem. Dajte, prosím, hlasovať o bode č. 3 prvého pozmeňujúceho návrhu.
Danko, Andrej, podpredseda NR SR (2024-06-14):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. V rámci rozpravy chcete vystúpiť, pán poslanec? Takže o slovo požiadal v rámci rozpravy pán navrhovateľ.
Daniš, Zoltán, poslanec NR SR (2014-06-26):
Ďakujem, pán predseda. Vážený pán poslanec Hlina, na rozdiel od vás, chcem už úvodom prehlásiť, že ja skutočne podporujem tento návrh. Je skutočne načase, myslím si, urobiť poriadok aj v oblasti reklamných zariadení, ktoré nie sú jednoznačne pevne spojené so zemou. Čiže tu neplatia povinnosti vyplývajúce zo stavebného zákona. Rozhodne treba zjednotiť postupy stavebných úradov pri odstraňovaní čiernych stavieb, ako aj pri uplatňovaní práv vlastníkov, na ktorých tieto zariadenia stoja. Návrh zákona tiež zrušuje možnosť dodatočného povolenia reklamnej stavby, čo pokladám za veľmi dôležitý prvok. Veľmi významné je tiež, návrh, aby doterajšie reklamné zariadenia, ktoré nespadajú pod stavebný zákon, čiže nie sú pevne spojené so zemou, sa stali reklamnými stavbami. Oceňujem, že návrh zákona zavádza tiež skrátené konanie v odstránení nedovolenej reklamnej stavby, čo tiež významne pomôže riešiť tieto nežiaduce, avšak stále veľmi početné prípady súčasnej praxe. Ďakujem.
P. Hrušovský, predseda NR SR: (2005-06-30):
(Hlasovanie.) 135 prítomných, 49 za, 5 proti, 80 sa zdržalo, 1 nehlasoval. Neschválili sme návrh.
Hrnčiar, Andrej, podpredseda NR SR (2017-09-13):
Reakcia na faktické poznámky, pani poslankyňa Grausová.
Pročko, Jozef, poslanec NR SR (2023-03-17):
Ďakujem. Ja len chcem povedať jednu vec, Karol, ty si to tam naznačil, že netreba to nechať na žiakov, netreba to nechať na rodičov, netreba to nechať na, na riaditeľov, ktorí nechcú, lebo budú takí, ktorí nechcú. Samozrejme, budú tí, ktorí povedia, že nechcem mať hodinu telesnej výchovy. Riaditelia povedia, že no jednoducho nemáme podmienky, nemáme prostriedky. Budú takí, ktorí povedia, že no, tak moje dieťa choré, nebude tam chodiť cvičiť. Nie. Tu treba spraviť aj veľmi širokú osvetu, ale čo je dôležité, nenechať to na, na ľudí, ktorí nechcú. Treba to nechať na ľudí, ktorí chcú, a treba tým ľuďom dať podmienky. Toto je veľká možnosť, takže ja opakujem ešte raz, skvelé, a verím, že všetci za to zahlasujeme.
Kažimír, Peter, podpredseda vlády a minister financií SR (2014-05-14):
Ďakujem veľmi pekne. Veľmi krátko. Navrhovanou novelou zákona sa ustanovuje nová kompetencia finančnej správy, ktorá spočíva v zabezpečovaní ochrany vybraných objektov ministerstva financií a iných orgánoch štátnej správy v colníctve a ochrany poriadku v týchto objektoch. Zároveň sa upravujú s tým súvisiace oprávnenia colníka. Ďalej, ďalej sa upravujú zanedbateľné sumy dovozného cla a iných dovozných platieb, resp. vývozného cla, ktoré colné orgány nebudú zapisovať do účtovnej evidencie. Toľko. Všetko. Ďakujem.
P. Hrušovský, podpredseda NR SR: (2002-03-20):
(Hlasovanie.) 123 prítomných, 117 za, 3 sa zdržali, 3 nehlasovali. Konštatujem, že návrh skupiny poslancov Národnej rady Slovenskej republiky – členov Výboru Národnej rady Slovenskej republiky pre kultúru a médiá – na vydanie zákona, ktorým sa dopĺňa zákon č. 313/2001 Z. z. o verejnej službe, sme schválili. Páni poslanci, zostáva nám ešte hlasovať o dvoch včera prerokovaných bodoch, ktorých predkladateľom bol pán minister Miklós. Prosím pána spoločného spravodajcu pána poslanca Vrždáka, aby uviedol prvé hlasovanie k včera prerokovanému bodu programu, ktorým je vládny návrh zákona o prevencii závažných priemyselných havárií a o doplnení niektorých zákonov , ktorý prerokúvame ako tlač 1269. Pán poslanec Vrždák. P. Vrždák, poslanec: Ďakujem pekne, pán predsedajúci. V rozprave odznel iba 1 pozmeňujúci návrh, pána poslanca Juriša. A teraz vás prosím, aby ste dali hlasovať o pozmeňujúcich a doplňujúcich návrhoch zo správy gestorského výboru. Budeme hlasovať spoločne k bodom 1 až 65, 68 a 69 s odporúčaním gestorského výboru schváliť ich. Prosím, dajte hlasovať.
Medvecký, Andrej, poslanec NR SR (2021-11-12):
Ďakujem za slovo. Peťo, ako si povedal, celoplošné testovanie bola fatálna chyba. No oni si stále myslia, že to bola nejaká najlepšia bomba v tom ich fanatickom šialenstve. Celoplošné očkovanie – ďalšia fatálna chyba, aj tak si to nepriznajú. Vymýšľajú hlúposti namiesto liečenia chorých. Terorizujú zdravých a o toto všetko ide. Ďakujem.
L. Köteles, poslanec: (2005-09-21):
Konštatujem, že predmetný návrh zákona spĺňa z formálnoprávnej stránky všetky náležitosti uvedené v zákone Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky uzniesla v zmysle rokovacieho poriadku na tom, že po rozprave odporučí predmetný návrh zákona prerokovať v druhom čítaní. Súčasne odporúčam prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre životné prostredie a ochranu prírody, pričom odporúčam, aby výbory, ktorým bol návrh zákona pridelený, ho prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Skončil som.
Hrnčiar, Andrej, podpredseda NR SR (2017-04-07):
Reakcia na faktické poznámky, pán poslanec Poliačik.
Pellegrini, Peter, predseda NR SR (2015-09-16):
Ďakujem pekne. S reakciou na faktickú poznámku pán poslanec Viskupič.
Paška, Pavol, predseda NR SR (2014-09-24):
Pán poslanec Švejna v prvom čítaní uvedie hlasovanie o návrhu pána poslanca Hlinu na vydanie zákona č. 222 o dani z pridanej hodnoty. Je to tlač 1161. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1161.)
Faič, Vladimír, poslanec NR SR (2023-06-21):
Ďakujem za slovo. Chcel by som doplniť pána podpredsedu Blanára. Iste máme v pamäti, že v článku 3 ods. 3 Zmluvy o Európskej únii tvoriacej Lisabonskú zmluvu sa dáva udržateľný rozvoj z hľadiska hospodárskeho rastu a cenovej stability za rovnaké prvky. Čo sa týka hospodárskeho rastu, pán Viskupič, tam určite nemáme žiadne problémy ohľadne toho, aby sme teda vedeli povedať, že z čoho sa odvíja prosperita a že čo teda to musí byť. Ale Európska únia hovorí aj o cenovej stabilite ako rovnocenného prvku, pretože hospodársky rast a cenová nestabilita, nevyvážené zvyšovanie cien, znižovanie životnej úrovne, chudoba a všetko, čo z toho pramení, hovoria o tom, ako keby sme teda jeden pilier držali, všetci ho podporovali, zdôvodňovali a vytvárali aj ekonomické nástroje, ale ten druhý neberieme do úvahy, pretože narážame na ideologickú floskulu regulácie. Len k tomu zákonu, ktorý som ja predkladal, a to by som do vašej pozornosti, pánovi Viskupičovi, ak si môžem dovoliť, nehovorí o regulácii, hovorí o posilnení kompetencií ministerstva financií. Nevytvára nič iné, len chce, aby ministerstvo financií uskutočňovalo analytickú kontrolnú činnosť a všetko, čo s tým súvisí, predkladali vec na vládu, ktorú zase nevytvárame, ale ju máme. A, samozrejmé, čo sa týka verejných politík, aby predkladala takúto správu aj do Národnej rady, ako, ako najvyššieho orgánu štátu. V tom, prosím vás, ja nevidím reguláciu, ale len efektívne využitie štátnych orgánov. Ďakujem.
Laurenčík, Milan, podpredseda NR SR (2021-09-28):
Pán poslanec Boris Susko s faktickou poznámkou.
Pellegrini, Peter, podpredseda NR SR (2020-06-04):
Ďakujem pekne, pán poslanec. Evidujem dve faktické poznámky. Ako prvý pán poslanec Baránik, nech sa páči.
Droba, Juraj, poslanec NR SR (2013-02-13):
Odteraz alebo celkovo?
B. Bugár, podpredseda NR SR (2002-03-21):
B. Bak, poslanec: Ďakujem za slovo, pán predsedajúci. Predrečník pán poslanec Kalman spomínal, že okolo 15 % ľudí u nás žije pod hranicou chudoby. A pred tým bolo povedané, že okolo 60 % rodín tak isto žije u nás od výplaty k výplate. Pán premiér nás ubezpečoval, že u nás sa zvyšuje životná úroveň občanov, že on chodí pomedzi ľudí a pozorne ich počúva. Ja si myslím, že počúvať ľudí je jedna vec, ale je to málo. Medzi ľuďmi treba žiť, aby sme pochopili, ako im je. Týchto ľudí u nás niekedy môžeme nazývať aj špekulantmi a z toho dôvodu len, že špekulujú ako vyžiť od výplaty k výplate. Mne je dakedy smutno, keď idem cestou vlakom domov a stretávam mladých ľudí, ktorí sa vracajú z roboty zo zahraničia, z Čiech, z Rakúska, z Nemecka, aby mohli zabezpečiť slušný život svojich rodín. Ako príklad uvediem. Stretol som sa s kolegyňou, ktorá povedala, že čítala v novinách, že vo svete žije asi vyše 1 miliardy ľudí za menej ako 1 dolár denne. Ona keď prepočítala, robí v štátnej správe, zarába okolo 7 700 korún mesačne, majú dvoje deti, a keď povedala, že keď prepočítala a zistila, že ona a jej rodina žije za dva doláre 83. Takže to je tiež vizitka vládnutia tejto vlády a vôbec sociálnej situácie u nás. Ďakujem.
Danko, Andrej, podpredseda NR SR (2023-11-23):
91. Poslanec Šuca.
Paška, Pavol, predseda NR SR (2014-05-27):
Pán podpredseda, nechajte pána poslanca... (Prerušenie predsedajúceho rečníkom.)
P. Paška, predseda NR SR: (2008-09-23):
(Hlasovanie.) 136 prítomných, 81 za, 55 sa zdržalo. Body 1 a 2 z informácie sme schválili.
Grendel, Gábor, podpredseda NR SR (2020-06-04):
Ďakujem, pán minister. Pán poslanec, máte doplňujúcu otázku? Áno? Tak nech sa páči. Pán poslanec Šudík. (Reakcie z pléna.) Treba sa prihlásiť. (Reakcie z pléna.) Už to ide. Nech sa páči.
Laurenčík, Milan, podpredseda NR SR (2021-11-30):
Faktickú poznámku má pripravenú aj pán poslanec Štefan Kuffa, nech sa páči.
Pčolinský, Peter, podpredseda NR SR (2023-06-21):
Otváram teraz rozpravu. Keďže rozprava je spoločná, tak sa, páni navrhovatelia, dohodnite, kto ide prvý. (Reakcia z pléna.) Takže ide, najprv vystúpi pán Faič, potom vystúpi pán Takáč ako navrhovateľ, potom vystúpi písomne prihlásený Marián Viskupič a potom otvoríme ústnu rozpravu, prípadne ešte pán spravodajca, keby chcel vystúpiť. Nech sa páči, pán poslanec, máte slovo.
P. Hrušovský, podpredseda NR SR: (2002-03-20):
P. Vrždák, poslanec: Čiže o tomto návrhu dajte, prosím, hlasovať.
P. Hrušovský, podpredseda NR SR: (2002-08-19):
(Hlasovanie.) 82 prítomných, 64 za návrh, 6 proti, 11 sa zdržalo, 1 nehlasoval. Konštatujem, že Národná rada rozhodla o tom, že návrh na odvolanie ústredného riaditeľa vykoná verejným hlasovaním. Panie poslankyne, páni poslanci, pristúpime k hlasovaniu. (Ruch v rokovacej sále.) Pán poslanec, budeme teraz hlasovať o návrhu na odvolanie, po hlasovaní o návrhu budeme potom môcť rozhodovať o vašom procedurálnom. Nech sa páči, pán poslanec Cuper, ale zmysluplný! J. Cuper, poslanec: Ďakujem, pán predsedajúci, že ste si všimli, že sa hlásim už najmenej desať minút.
Blanár, Juraj, podpredseda NR SR (2022-05-24):
Dve faktické poznámky na vaše vystúpenie. Pán predseda výboru Viskupič ako prvý.
Glváč, Martin, podpredseda NR SR (2017-06-14):
S faktickou poznámkou dvaja poslanci. Ukončujem možnosť; traja, dvaja, ukončujem možnosť prihlásenia sa. Pán poslanec Heger, nech sa páči.
Danko, Andrej, predseda NR SR (2017-02-01):
Ďakujem. Do rozpravy je prihlásená pani poslankyňa Soňa Gaborčáková písomne. Alebo to je faktická poznámka? Nech sa páči, reakcia na faktické poznámky.
P. Hrušovský, podpredseda NR SR: (2001-09-05):
J. Cuper, poslanec: Vážené dámy, vážení páni, ja súhlasím s pánom poslancom Muránskym, že zákon nie je dobrý, a aj s tým súhlasím, že je to nie celkom vydarený hybrid. Ak by som mal použiť tvrdšie slová pána Tatára, tak je nekompetentný. V čom. Ja si myslím, že nielen v tom, že istým spôsobom spája dva volebné systémy alebo vyberá z nich niektoré prvky a chce z toho vytvoriť hybrid, ale najmä tým, že zakrýva. Zakrýva skutočnosť, že sú tu niektoré nové skutočnosti v oblasti mediálnej politiky. Veď predseda jednej politickej strany vlastní dokonca celú televíziu. Pán Dzurinda za nakradnuté peniaze si postavil svoju vlastnú televíziu TA3. A ako chcete páni, vážení páni zabezpečiť to, aby títo ľudia nezneužívali, či už pán majiteľ Markízy pán Rusko, alebo pán Dzurinda, nezneužívali svoje súkromné médiá na politickom trhu a nemali z toho politický profit a politické výhody. Vám zrejme uniklo, že to je to podstatné, čo sa predkladatelia snažia prepašovať do zákona, aby teda zvýhodňoval niekoho voči niekomu. Samozrejme, aj tie veci, ktoré hovoria o tom, že sa má posilniť regionálny prvok, sú len podľa môjho názoru len na zakrytie skutočnosti, že sú tu na mediálnom trhu nové skutočnosti a tie treba prepašovať do zákona. V tomto zmysle pokladám toto dielko pána Kresáka za nie príliš vydarené, tak ako novelu Ústavy Slovenskej republiky, aj zákon o vyšších územných celkoch.
Hrnčiar, Andrej, podpredseda NR SR (2019-04-04):
Pani poslankyňa, žiadate, aby Národná rada hlasovala o vašej nespokojnosti s odpoveďou? (Súhlasná reakcia.) Áno, dobre. Pán poslanec Kollár, nie je v rokovacej sále. Pýtam sa, či sa chce (reakcia z pléna), pardon. Ospravedlňujem sa, pán poslanec, nech sa páči.
Jurinová, Erika, podpredsedníčka NR SR (2012-10-24):
Vážené panie poslankyne, vážení páni poslanci pokračujeme v popoludňajšom rokovaní šiesteho dňa 8. schôdze Národnej rady Slovenskej republiky v prerušenej rozprave v prvom čítaní o vládnom návrhu zákona ktorým sa mení zákon 599/2003 Z. z. o pomoci v hmotnej núdzi, tlač 227. Pán minister aj pán spravodajca sú na svojom mieste. Do rozpravy sa ústne prihlásili páni poslanci Dušan Muňko, Igor Matovič a Ľudovít Kaník. Dávam slovo pánovi poslancovi Muňkovi. Nech sa páči.
Mazurek, Milan, poslanec NR SR (2022-03-30):
Ďakujem kolegom. Pán poslanec Nemec, vy ste vysoký telom, ale veľmi nízky intelektom, lebo to, čo ste predviedli, je normálne že nehodné poslanca Národnej rady. Ani slovom ste, samozrejme, neobhajovali to, čo pokazil a tragikomicky nezvládol minister Mikulec. Dokonca ste to priznali, že nebudete obhajovať tých nelegálnych imigrantov, ktorých tu len tak halabala púšťali bez toho, aby kontrolovali akékoľvek doklady a zisťovali dôvody, pre ktoré tento človek prichádza na územie Slovenskej republiky, ale tieto vaše argumenty voči mne sú naozaj úplne na úrovni človeka, ktorý má celý čas hlavu strčenú niekde v piesku a nevníma realitu okolo seba. Ja nie som ten, kto sa chodí fotiť na hranicu ako Boris Kollár alebo Eduard Heger s gulášikom, s ktorým nemal nič spoločné, len ho prišiel premiešať a chodí tam, natáča sa ako Veronika Remišová. Ja tam nie som každý týždeň, netočím sa. Ja som sa tam bol pozrieť, ako to vyzerá, urobiť si obraz o fungovaní tohto štátu. Objektívne som sa snažil o tom povedať, čo sa dalo, ponúkol som ubytovanie, následne som poskytol prístrešie 24 ženám s deťmi. Reálne sa snažím urobiť im všetko, čo môžem, aby na Slovensku mohli fungovať, stále sa im snažím pomáhať. Aj napriek tomu sa nájde niekto ako vy, znovu prízvukujem, s veľmi nízkym intelektom, kto mi povie, že ja nerobím nič, ja nepomáham. Práve naopak, ste to vy, kto nerobí nič a nepomáha. Mňa by tiež zaujímalo, čo ste napríklad urobili vy, akým spôsobom ste vy pomohli, koľko ľudí ste ubytovali, akým spôsobom ste pomohli. Ja vám to nevyčítam, ja sa normálne pýtam, keď to vy vyčítate mne, lebo ja som vám to nezačal vyčítať. Takže ujasnime si tieto pojmy a tieto dojmy, pretože táto kritika je naozaj ako od malého chlapca. A znovu by som prízvukoval, že ak teda ste povedali, že sa nebudete ničoho z toho, čo robí minister Mikulec, zastávať, že budete hlasovať za jeho odvolanie. Pretože fakt ste nezdôvodnili nič, akurát ste nám vyčítali, že my tu sedíme, na rozdiel od vašich poslancov, ktorí tu nie sú. Povedali ste nám, že my tu sedíme ako vrabce niekde na bydielku, teda my tu všetci sme, sme v práci, vy tu nie ste, vy nie ste v práci. Ale od vás ide výčitka nám. Vy konkrétne a ešte ďalší traja vaši kolegovia z 56 či 52, či koľko členného klubu. To je výborný výsledok.
Lajčák, Miroslav, minister zahraničných vecí a európskych záležitostí SR (2018-05-15):
Ďakujem pekne. Vážený pán podpredseda, vážené panie poslankyne, páni poslanci, chcem v prvom rade poďakovať všetkým tým, ktorí sa zapojili do dnešnej rozpravy a prejavili záujem o zahraničnú a európsku politiku Slovenskej republiky. Ten sumár názorov, ktoré tu boli prezentované, je komplexný, tak ako je komplexná dnešná zahraničná politika, a prelieva sa aj do politiky vnútornej. Otázky na mňa adresoval iba pán poslanec Klus, ale zobral to od podlahy. Ja som si ich zapísal 21. Veľmi rád vám na ne zodpoviem, ale keby som to chcel robiť tu a teraz, tak by som potreboval minimálne hodinu. Čiže verím, že sa dohodneme, že si to vyriešime samostatne. (Reakcia z pléna.) Inak si naozaj vážim všetky pozitívne vyjadrenia na adresu ministerstva zahraničných vecí a európskych záležitostí. Inak s ostatnými názormi polemizovať, samozrejme, nebudem. Máte mať právo svoje názory. Mne by len záležalo na tom, aby to boli názory informované a postavené na faktoch, lebo v opačnom prípade naozaj sa tu dehonestuje Národná rada Slovenskej republiky vystúpeniami typu, ktoré predviedla pani poslankyňa Grausová, pretože hovorila o niečom, čo neexistuje. A chcem len jednoznačne povedať, že nikto za Slovensko Marakéšsku deklaráciu nepodpísal, nikto v Marakéši nebol, nikto slovenský národ nezradil. Ja som si ju prečítal – na rozdiel od pani Grausovej – a žiadnych 800 euro som tam nenašiel. Ministerstvo zahraničných vecí dalo vyjadrenie pre médiá, aby sme sa od toho, od týchto nezmyslov, ktoré tu niekto šíri, dištancovali, zverejnili ich iba Hospodárske noviny, takže aj preto sme ich dali na našu facebookovú stránku. Inak naozaj tá potreba informovanosti je dôležitejšia než kedykoľvek predtým, pretože vstupujeme do veľmi dôležitých rokovaní – finálna fáza rokovania o brexite, začiatok rokovaní o novom európskom rozpočte. Tu by som chcel povedať len jednu vec. Napriek tomu, že vlastne máme za sebou len prvý výkop, a ten návrh Komisia predstavila 2. mája, jedna vec je jasná, Slovensko zostane čistým poberateľom príspevkov z európskeho rozpočtu, ale tie nožnice medzi tou obálkou, ktorá prichádza z Bruselu k nám a ktorá ide od nás do Bruselu, sa zatvárajú, čo je dobré, lebo vlastne to je zmysel kohéznej politiky, vyrovnávať rozdiely medzi členskými krajinami. My sme mali sedem rokov dobrý ekonomický rast, naše HDP sa približuje k európskemu priemeru, čo je, samozrejme, sa to odrazí aj v tom, aká bude tá celková finančná obálka. Na záver chcem vás všetkých ubezpečiť, že ministerstvo zahraničných vecí a európskych záležitostí je pripravené s kýmkoľvek z vás sa detailne odborne rozprávať na ktorúkoľvek zahraničnopolitickú alebo európsku tému, ste vítaní na pôde ministerstva a chcem vás ubezpečiť, že pokiaľ, kým budem stáť na čele tohto rezortu, budem robiť všetko preto, aby naša zahraničná a európska politika bola predvídateľná, dôveryhodná, čitateľná, aby sme zaujímali pozície, ktoré sú založené na rešpekte voči medzinárodnému právu, našich medzinárodných záväzkov, a že budem mať vždy na prvom mieste záujmy Slovenskej republiky a jej občanov. Ďakujem pekne za pozornosť.
Bagačka, Michal, poslanec NR SR (2015-11-24):
Teraz pristúpime k hlasovaniu o návrhoch z rozpravy, prosím, dajte hlasovať o pozmeňujúcom návrhu pána poslanca Kolesíka.
Mikloško, Jozef, poslanec NR SR (2015-05-12):
Ďakujem. Treba takéto prípady medializovať, o nich hovoriť aj tu v parlamente, len zdá sa mi, že je to veľmi extrémny a netypický prípad, z ktorého z prvého počutia vyplýva korupcia, podvod, dokonca trestné stíhanie rôznych ľudí. Čiže dalo by sa pomerne rýchlo vyšetriť, že kde sa stala chyba. Ja som podobných prípadov tiež veľa aj videl, aj čítal, napísal aj nejaké blogy o tom, tu som o tom rečnil, vyšla o tom v jednom prípade, absurdnom tiež, typickom. Na druhej strane vyšla aj kniha v Ikare, volá sa Obvinený, ja som ju dal ministrovi spravodlivosti, prečítal si ju a tiež sa mu vlasy zježili. Po tretie, čo chcem povedať: veľmi dobrou metódou na riešenie problémov detí, ktoré, čo s nimi, sú tzv. rodinné konferencie. Je to metóda z Nového Zélandu, kde sa zvolá široká rodina a tej sa nechá tento problém vyriešiť a úrady vlastne len asistujú k tomu ich riešeniu a na Slovensku to už tiež celkom úspešne beží. Upozorňujem na to, že absolventi detských domovov po osemnástke to majú takisto veľmi ťažké, aj sú sami tak vychovaní, že proste čakajú, že im stále niekto bude niečo dávať a 90 %, podľa mojej skromnej mienky, z nich nemá šance v živote aj svojou vlastnou vinou, bohužiaľ, to takto musím povedať. Posledná vec: je vrchol trestuhodnosti dať dieťa do detských domovov, keď rodičia, matka v tomto prípade, prostitútka, vlastne nechce to dieťa mať. To je vrchol, ja by som proste veľmi tvrdo to trestal, lebo hodiť to na štát, aby to platil, je strašné. Iné, keď nemôže, napríklad rodičia sú v base, alebo, nebodaj, narkomani, a iné, keď nevie. Tí sa dajú naučiť, keď nevedia, dá sa to naučiť a dá sa to vrátiť do pôvodnej rodiny. V tomto smere je dosť aj biznisu, dosť aj neschopnosti a dosť aj zlyhávania rôznych orgánov. Práve tá knižka Obvinený o tom veľa hovorí. Ďakujem.
Bugár, Béla, podpredseda NR SR (2016-11-30):
Ďalej v rozprave vystúpi pán poslanec Bernaťák, ktorý tiež stráca poradie. Pán poslanec Viskupič, stráca poradie. Pani poslankyňa Jurinová, nech sa páči, máte slovo.